Bár sok útmutató elérhető arról, hogyan hozhatunk létre erős mesterjelszót, például a nagybetűk, a kisbetűk, legalább egy számjegy és egy másik szimbólum használatával, illetve javasolják, hogy minimum 8-10 karakter hosszú legyen a jelszó, én azt ajánlom, hogy jól megjegyezhető jelmondatot kreáljunk.
A jelmondatok olyan jelszavak, amelyeket könnyen fel tudunk idézni, de nehéz feltörni őket — az ilyen típusú jelszavak tartalmaznak egy sor random szót és karaktert, de nem kell véletlenszerűen olyan szavakat választanunk, amelyeket esetleg elfelejtenénk. Ehelyett a legjobb, ha olyan mesterjelszót rakunk össze, amelyik jelentéssel bír számunkra, például „amacskámDóraimádjaazújmacskafáját” vagy „ahokicsapatomelsőlettÁprilis19én”.
Választhatunk jelmondatokat egyes online fiókjaink számára is. Nem sok jelszógenerátor program tud jelszómondatokat létrehozni, de a 1Password kínál ilyen lehetőséget, a LastPass segítségével pedig „könnyen olvasható” vagy „könnyen kimondható” jelszavakat tudunk kreálni.
Fontos: Ha jelszókezelő programot használunk, CSAK a mesterjelszavunkat kell megjegyeznünk. Ennek a jelszónak a segítségével tudjuk a titkosítást feloldani minden más jelszavunkhoz, és ha elveszítjük a mesterjelszót, akkor esetleg nem férhetünk hozzá többé a jelszószéfünk tartalmához.